ანტონინ პანენკა
ანტონინ პანენკა (ჩეხ. Antonín Panenka დ. 2 დეკემბერი, 1948) — ჩეხი ფეხბურთელი. მან გაიტანა გადამწყვეტი პენალტი ევრო 1976-ის ფინალში, რომლითაც მოუტანა ევროპის ჩემპიონის ტიტული საკუთარ ნაკრებს და გახდა ტურნირის სიმბოლური გუნდის წევრი. მან პენალტი გაიტანა ცენტრში, მსუბუქი დარტყმით, ბურთის ჰაერში აგდებით. პენალტის გატანის ამ ტექნიკას კი პანენკას სახელი დაერქვა. 1980 წელს გახდა ჩეხოსლოვაკიის საუკეთესო ფეხბურთელი, ხოლო 1985 წელს — უეფა-ს თასების მფლობელთა თასის ბომბარდირი.